Totes es naues non hègen que díder qu'auien estat escorcolhadi es lòcs luenhants dera espelonga qu'auien estat visitadi abantes; que tot cornèr e henerecla serie completaments examinat; que a onsevohe que s'anèsse a parar, en aqueri laberint de correders, òm vedie lums que volatejauen aciu e aquiu ena distància, e que cridadissa e trets de pistòla enviauen ena audida es sues prigondes reverberacions peth dejós des naus ombriues.